Kaapstad lê beslag op miljoene rand se perlemoen | Maroela Media
Kaapstad lê beslag op miljoene rand se perlemoen
Die polisie in Kaapstad het Woensdagoggend vroeg beslag gelê op miljoene rand se perlemoen in Gordonsbaai ná 'n hoëspoedjaagtog.
Sers. Noloyiso Rwexana, woordvoerder van die polisie, het gesê die polisie het 'n wenk ontvang dat perlemoen op pad is na die hawe. "Toe die bestuurder van die motor besef hy is opgemerk, het 'n hoëspoedjaagtog gevolg."
Rwexana het gesê die voertuig, 'n wit Toyota Verso, is op die R44 opgemerk. "Toe die bestuurder dit besef, het hy 'n U-draai gemaak en weggejaag. Die bestuurder het ná 'n hoëspoedjaagtog die voertuig verlaat en te voet gevlug."
Die polisie het beslag gelê op R5 miljoen se perlemoen wat in die voertuig gevind is. Die polisie is steeds op soek na die verdagte.
Man in hof oor Benoni-transitorooftog
Man gevonnis ná vyfjarige se verkragting, moord
Wat WORD van daardie perlemoen wat gekonfiskeer word???? My mond water daarvoor maar mag self nie uithaal nie en die dwelmbendes is so betrokke met al wat waardevol en skaars is, ek wil ópgooi daaroor!!!
So die tip het die polisie toe glad nie gehelp nie. Ai tog. Die verdagte hardloop sommer weg. Hoe so? Is die SAP onfiks of wat? Dis so teleurstellend. Mense in baie areas in die Wes Kaap probeer hulle strande beskerm teen stropers, maar die hulp van polisie word ook benodig. Nou is die perlemoen gestroop. Vir wat??? Ag nee…
ek sou nie waag om iemand te rapporteer nie…hulle het vriende met hoe range in die polisie…. was een aand by n partytjie toe se hulle dat hulle geld van perlemoen werk is…maar hierdie pel in die polisie werk goed saam….. hulle en die 'polisieman' het gedink dis groot grap… en hulle ontsien nie vriendskap om jou te misbruik nie ….
Hier is beslis n baie groot stinkende rot. Ek dink die wereld Groenbeweging moet nou maar eers die seerbbe en die jagluiperds los en hie aandag gee.